MESTSKÝ ÚRAD V ŽILINE

Materiál na rokovanie 
Mestského zastupiteľstva  v Žiline

								

Číslo materiálu: _____/2012

K bodu programu

Návrh plánu kontrolnej činnosti hlavného kontrolóra mesta Žilina  na 2. polrok 2012

Materiál obsahuje: 				      		Materiál prerokovaný:

1.	Návrh na uznesenie					Mestská rada 04. 06. 2012
2.	Dôvodová správa						
3.	Materiál – Návrh Plánu kontrolnej činnosti hlavného 
                 kontrolóra mesta Žilina na 2. polrok 2012

Predkladá: 

Ing. Elena Šuteková
hlavná kontrolórka mesta 

Zodpovedný za vypracovanie:

Ing. Elena Šuteková
hlavná kontrolórka mesta 

Žilina, Jún  2012

NÁVRH     NA   UZNESENIE

Uznesenie č. __/2012

Mestské zastupiteľstvo  v Žiline

I.	Schvaľuje

1.	Plán kontrolnej činnosti hlavného kontrolóra mesta Žilina na 2. polrok 2012

II.	 Poveruje 

1.	Hlavnú kontrolórku mesta na výkon kontroly v súlade so schváleným plánom kontrolnej činnosti na 2. polrok 2012

DÔVODOVÁ SPRÁVA

V súlade s §  18f ods. 1 písm. b) zákona Slovenskej národnej rady č. 369/1990 Zb. o obecnom zriadení v znení neskorších predpisov a o zmene a doplnení niektorých zákonov  hlavný kontrolór mesta predkladá mestskému zastupiteľstvu Návrh plánu kontrolnej činnosti hlavného kontrolóra na 2. polrok 2012. Návrh bol v zákonnej lehote – t.j. 15 dní pred prerokovaním v mestskom zastupiteľstve zverejnený spôsobom v obci obvyklým – od 01. 06. 2012.

V súlade s § 12  ods. 2. zákona č. 502/2001 Z. z.  o finančnej kontrole a vnútornom  audite a o zmene a doplnení niektorých zákonov súčasťou predloženého materiálu je aj návrh na uznesenie  poveriť  hlavnú kontrolórku na výkon kontrolnej činnosti v súlade so schváleným plánom  kontrolnej činnosti.

Návrh Plánu
kontrolnej činnosti hlavného kontrolóra mesta Žilina  na 2.  polrok 2012

V súlade s príslušným ustanovením zákona č. 369/1990 Zb. o obecnom zriadení v znení neskorších predpisov ako aj v súlade so zákonom č. 502/2001 z. z. o finančnej kontrole, vnútornom  audite a o zmene a doplnení niektorých zákonov, na základe návrhu plánu kontrolnej činnosti hlavnej kontrolórky mesta bude činnosť útvaru hlavného kontrolóra (ďalej ÚHK) v 2. polroku 2012 zameraná na výkon kontrolnej činnosti a na spracovanie Odborného stanoviska  k návrhu Rozpočtu mesta Žilina na rok 2013.
Východiská pre stanovenie priorít výkonu kontrolnej činnosti hlavného kontrolóra              v 2. polroku 2012:
1.	Analýza aktuálnych požiadaviek vyplývajúcich z „Registra kontrolovaných subjektov“ a „Registra následných finančných kontrol“, ktoré spracováva ÚHK vo väzbe na počet organizácií založených a zriadených mestom Žilina,
2.	Analýza výsledkov hospodárenia mesta  a organizácií zriadených a založených mestom,
3.	Následné finančné kontroly (ďalej len kontroly) na základe úloh upravených ďalšími právnymi predpismi, najmä zákonom č. 369/1990 Zb. o obecnom zriadení v znení neskorších predpisov 
4.	Zaradenie následných finančných kontrol na základe požiadania MsZ v súlade s ustanoveniami § 18f ods. 1 písm. h/ zákona č. 369/1990 Zb. o obecnom zriadení v znení neskorších predpisov.

Kontrolnej činnosti hlavného kontrolóra podliehajú subjekty:
1.  rozpočtové organizácie zriadené Mestom Žilina
2.  príspevkové  organizácie zriadené Mestom Žilina
3.  obchodné spoločnosti založené Mestom Žilina
4.  Mestský úrad v Žiline

A.  KONTROLNÁ  ČINNOSŤ

1. Kontroly vypustené z Plánu kontrolnej činnosti hlavného kontrolóra na 1. polrok 2012 - ich výkon bol posunutý na obdobie II. polroku 2012 na základe Uznesenia Mestského zastupiteľstva v Žiline č. 13/2012 k Návrhu na zmenu v pláne kontrolnej činnosti hlavného kontrolóra mesta na 1. polrok 2012 zo dňa 20.02.2012
1.1 Kontrola  2.3.  Následná kontrola  spoločností so 100 % účasťou majetku mesta – kontrola  
      dodržiavania § 129 Obchodného zákonníka v nadväznosti na § 125 ods. 1 písm. b) a ich 
      zverejnenie v súlade s § 21 zákona č. 431/2002 Z. z. o účtovníctve
1.2. Kontrolu 2.5. Kontrola hospodárenia s finančnými prostriedkami a zostavenie účtovnej 
       závierky v rozpočtových organizáciách v zriaďovateľskej pôsobnosti mesta – Materská  
       škola, Gemerská 1772, 010 08 Žilina

2. Výkon následnej finančnej kontroly
2.1.	Kontrola hospodárenia s finančnými prostriedkami a zostavenia účtovnej závierky v rozpočtových organizáciách v zriaďovateľskej pôsobnosti mesta – Základná škola, V. Javorku 32, 010 01 Žilina 
2.2.	Kontrola správnosti vedenia a nakladania s pokladničnou hotovosťou v zmysle zákona č. 431/2002 Z. z. o účtovníctve v z. n. p. a zákona č. 502/2001 Z. z. o finančnej kontrole v z. n. p. a interných smerníc v subjektoch v zriaďovateľskej pôsobnosti mesta Žilina – Materská škola, Suvorovova 2797/20, 010 01 Žilina
2.3.	Kontrola správnosti vedenia a nakladania s pokladničnou hotovosťou v zmysle zákona č. 431/2002 Z. z. o účtovníctve v z. n. p. a zákona č. 502/2001 Z. z. o finančnej kontrole v z. n. p. a interných smerníc v subjektoch v zriaďovateľskej pôsobnosti mesta Žilina – Základná škola, Do Stošky 8, 010 04 Žilina
2.4.	Kontrola správnosti výpočtu a nastavenia objektivizácie nákladovosti s poukazom na efektívnosť, hospodárnosť a rentabilitu  kalkulačného vzorca na stravnú jednotku v stredisku Jedáleň pre dôchodcov
2.5.	Kontrola správnosti uplatňovania zákona č. 25/2006 Z. z. o verejnom obstarávaní s dôrazom na Smernice primátora o verejnom obstarávaní v podmienkach mestskej samosprávy – vybraté zákazky
2.6.	Následná finančná kontrola príjmovej časti rozpočtu a dodržiavanie  zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v nadväznosti na platné VZN – Daň za užívanie verejného priestranstva – rok 2011 a kontrola správnosti uplatňovania zákona  o správe daní

3.  Výkon pravidelnej následnej kontroly
3.1.  Kontrola plnenia opatrení z vykonanej kontroly č. 11/2011 – Kontrola príjmovej  časti    
        rozpočtu – poplatok za komunálny odpad  a drobné stavebné odpady so zameraním na 
        PO a FO - podnikateľ   
3.2.  Kontrola  plnenia opatrení z vykonanej  kontroly č. 10/2011 – Kontrola aktuálnosti 
        vybraných  platných všeobecne záväzných nariadení Mesta Žilina
3.3.  Kontrola plnenia uznesení prijatých MR a  MZ v Žiline vrátane úloh vyplývajúcich 
       z Rokovacích poriadkov MR a MZ  
3.4. Kontroly stavu pokladničnej hotovosti na pokladniciach Mestského úradu v Žiline

4. Ostatné kontroly
4.1. Kontroly vykonávané na základe uznesení Mestského zastupiteľstva v Žiline
4.2. Kontrola v prípade nedokončených úloh z 1. polroku 2012 dokončiť zahájené kontroly 
Kontrola 1.1.8. Kontrola plnenia prijatých opatrení na odstránenie nedostatkov zistených pri kontrole č. 10/2009 – Kontrola bežných výdavkov a  pracovno-právnych vzťahov a odmeňovania (ŠS) a finančných operácií na Mestskej polícii za rok 2008 – so zameraním na oblasť finančných výdavkov a hotovostných finančných operácií na MsP za rok 2011
4.3. Kontroly vykonávané z podnetu na základe poznatkov, o ktorých sa hlavná kontrolórka 
       dozvedela pri výkone svojej činnosti
4.4. Kontroly   vykonávané   z podnetu   primátora,   na   základe  podozrenia z nedbalého   alebo   protiprávneho   konania,   pričom  o zadaní kontroly  bude   MZ   informované   na najbližšom rokovaní MZ, ktoré danú skutočnosť zoberie na vedomie

5. Výkon metodickej kontroly
5. 1. Kontrola uplatňovania Smernice prednostu mestského úradu č. 3/2011 o schvaľovaní
        a evidencii priepustiek, dovoleniek a opráv v automatizovanom systéme dochádzky

B.  KONTROLNÁ  ČINNOSŤ  V OBLASTI  SŤAŹNOSTÍ  A  PETÍCIÍ
1.	Kontrola uplatňovania Smernice primátora Mesta Žilina č. 10/2011 upravujúca zásady postupu pri uplatňovaní zákona č. 85/1990 Zb. o petičnom práve v podmienkach mesta Žiliny 

C. PRÍPRAVA  A TVORBA KONCEPĆNÝCH  A METODICKÝCH  MATERÁLOV
1.	Vypracovanie Odborného stanoviska k návrhu rozpočtu Mesta Žilina na rok 2013 a Programový rozpočet na obdobie 2013-2015

									Ing. Elena Šuteková
V Žiline 28. 05. 2012						      hlavná kontrolórka mesta